กระทรวงแรงงาน เริ่มมอบของขวัญปีใหม่แล้ว ด้วยโปรแกรมตรวจสุขภาพเชิงรุกฟรีให้ผู้ประกันตน
กระทรวงแรงงาน เริ่มมอบของขวัญปีใหม่แล้ว ด้วยโปรแกรมตรวจสุขภาพเชิงรุกฟรีให้ผู้ประกันตนนายดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจำกระทรวงแรงงาน เปิดงานการส่งเสริมสุขภาพและป้องกันโรคเชิงรุกในสถานประกอบการ ณ นิคมอุตสาหกรรมนวนคร จังหวัดปทุมธานี โดยมีนางสาวรุ่งนภา ทองเมือง ประกันสังคมจังหวัดปทุมธานี หัวหน้าส่วนราชการจังหวัดปทุมธานี นายสุทธิพร จันทวานิช ผู้บริหารนิคมนวนคร นายโคจิ คากิยะมะ ผู้บริหารบริษัท โรมอินทิเกรเต็ด ซิสเต็มส์ (ประเทศไทย) จำกัด และ นพ. ยิ่งเกียรติ ไพศาลอัชพงษ์ ผู้บริหาร รพ. การุณเวช ปทุมธานี ให้การต้อนรับผู้ช่วยรัฐมนตรีประจำกระทรวงแรงงาน กล่าวในการเป็นประธานจัดงานดังกล่าว ว่า หนึ่งในของขวัญปีใหม่ 2563 ที่กระทรวงแรงงานมอบให้ผู้ใช้แรงงานคือ โปรแกรมตรวจสุขภาพฟรี 14 รายการเชิงรุก โดยร่วมกับสถานพยาบาลเข้าไปตรวจสุขภาพผู้ประกันตนภายในนิคมอุตสาหกรรมทั่วประเทศ เพื่อให้ผู้ประกันตนได้รับการตรวจสุขภาพเบื้องต้น คัดกรองโรค ส่งผลให้เกิดกระบวนการดูแลสุขภาพที่ดี ซึ่งการจัดงานในวันนี้เป็นความร่วมมือกับนิคมอุตสาหกรรมนวนคร สร้างสรรค์สังคมสุขภาพให้กับผู้ประกันตน พร้อมผลักดันสถานประกอบการ และภาคีเครือข่ายในการดูแลสุขภาพให้แก่ผู้ประกันตนได้รับการตรวจสุขภาพเพื่อค้นหาโรคและเฝ้าระวังปัจจัยเสี่ยงจากโรคเนื่องจากการทำงานและโรคไม่เนื่องจากการทำงาน อีกทั้งได้มีการปรับสภาพแวดล้อมและสร้างความปลอดภัยในสถานประกอบการ ซึ่งส่งผลให้ผู้ประกันตนมีคุณภาพชีวิตที่ดีขึ้น ช่วยลดค่าใช้จ่ายที่สูญเสียไปกับการรักษาพยาบาลและสามารถลดจำนวนวันลางาน รวมทั้งลดอัตราการเจ็บป่วยเรื้อรังที่ทำให้เกิดอันตราย พิการและเสียชีวิตได้ กระทรวงแรงงานมุ่งหวังให้เกิดการพัฒนาสร้างสรรค์ ระบบการบริการดูแลสุขภาพเชิงรุกในทุกมิติอันจะเป็นประโยชน์ต่อสุขภาพแรงงานไทย ให้มีคุณภาพชีวิตที่ดีเป็นกำลังผลิตที่สำคัญ ส่งผลให้เศรษฐกิจของประเทศ มีการขับเคลื่อนและพัฒนาอย่างยั่งยืนต่อไปนายทศพล กฤตวงศ์วิมาน เลขาธิการสำนักงานประกันสังคม กล่าวถึงการจัดงานในโครงการฯ ครั้งนี้ เพื่อขับเคลื่อนนโยบาย Healthy Thailand เพื่อผู้ประกันตน ซึ่งส่วนหนึ่งคือการบริการส่งเสริมสุขภาพพัฒนารูปแบบกิจกรรมเพื่อจัดการโรคเรื้อรังกระตุ้นให้ผู้ประกันตนได้รับการตรวจสุขภาพฟรีและสนใจสภาวะสุขภาพมากขึ้น การจัดงานครั้งนี้ได้รับความร่วมมือจากบริษัท โรม อินทิเกรเต็ด ซิสเต็มส์ (ประเทศไทย) จำกัด และโรงพยาบาลการุณเวช ปทุมธานี ดำเนินการจัดให้บริการตรวจสุขภาพ โดยมีเป้าหมายผู้ร่วมงาน จำนวน 400 คน และหน่วยงานภาคีเครือข่ายเข้าร่วมจัดกิจกรรมการสร้างความรู้ความเข้าใจด้านการส่งเสริมสุขภาพและป้องกันโรค การปรับพฤติกรรมด้านสุขภาพเพื่อคุณภาพที่ดีของผู้ประกันตนโดยตรงเพื่อให้ได้รับการตรวจสุขภาพและสนใจสุขภาพของตนเองมากขึ้น